ddrg/super_eurlex huggingface dataset:
Oficiālais Vēstnesis L 092 , 13/04/1991 Lpp. 0042 - 0042

Speciālizdevums somu valodā: Nodaļa 3 Sējums 37 Lpp. 0011

Speciālizdevums zviedru valodā: Nodaļa 3 Sējums 37 Lpp. 0011



Komisijas direktīva (1991. gada 19. marts), ar kuru piekto reizi groza pielikumu Padomes Direktīvai 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas (91/188/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1978. gada 21. decembra Direktīvu 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas [1], kurā jaunākie grozījumi izdarīti ar Direktīvu 90/533/EEK [2], un jo īpaši tās 6. pantu, tā kā zinātnes un tehnikas atziņas dēļ jāveic konkrēti grozījumi Direktīvas 79/117/EEK pielikumā; tā kā tagad ir pieejamas mazāk bīstamas apstrādes metodes, jāsvītro atlikušie pagaidu izņēmumi no minētajā direktīvā paredzētajiem aizliegumiem; tā kā visas dalībvalstis ir informējušas Komisiju par to, ka tās neplāno izmantot vai turpināt izmantot minētos izņēmumus; tā kā šajā direktīvā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO DIREKTĪVU. 1. pants Direktīvas 79/117/EEK pielikuma A daļā "Dzīvsudraba savienojumi" svītro 2. ailes tekstu. 2. pants Dalībvalstīs līdz 1992. gada 31. martam stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. Kad dalībvalstis pieņem minētos pasākumus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis paredz procedūru, kā izdarīt šādas atsauces. 3. pants Šī direktīva ir adresēta dalībvalstīm. Briselē, 1991. gada 19. martā Komisijas vārdā — Komisijas loceklis Ray Mac Sharry [1] OV L 33, 8.2.1979., 36. lpp. [2] OV L 296, 27.10.1990., 63. lpp. --------------------------------------------------
Oficiālais Vēstnesis L 398 , 30/12/1989 Lpp. 0026 - 0026

Speciālizdevums somu valodā: Nodaļa 13 Sējums 19 Lpp. 0124

Speciālizdevums zviedru valodā: Nodaļa 13 Sējums 19 Lpp. 0124



Padomes Direktīva (1989. gada 21. decembris), ar ko groza Direktīvu 77/536/EEK par dalībvalstu tiesību aktu tuvināšanu attiecībā uz lauksaimniecības vai mežkopības riteņtraktoru apgāšanās aizsargkonstrukcijām (89/680/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā jāveic pasākumi, lai līdz 1992. gada 31. decembrim pakāpeniski izveidotu iekšējo tirgu; tā kā iekšējais tirgus ietver zonu, kurā nav iekšēju robežu un kurā ir nodrošināta preču, personu, pakalpojumu un kapitāla brīva aprite; tā kā 9. pants Direktīvā 77/536/EEK [4], kurā jaunākie grozījumi izdarīti ar Direktīvu 87/354/EEK [5], ierobežo minētās Direktīvas darbības jomu ar lauksaimniecības vai mežkopības riteņtraktoriem, kuru masa ir no 1,5 līdz 4,5 tonnām; tā kā pašlaik noteiktās maksimālās masas palielinājums par 1,5 tonnām neradītu lielas neērtības no ceļu satiksmes drošības un darba drošības viedokļa; tā kā tādu traktoru apgāšanās aizsargkonstrukcijas, kuru masa ir no 4,5 līdz 6 tonnām, var uzskatīt par tādām pašām kā to traktoru konstrukcijas, kuru masa ir no 1,5 līdz 4,5 tonnām, un tātad uz tām var attiecināt tos pašus noteikumus, IR PIEŅĒMUSI ŠO DIREKTĪVU. 1. pants Direktīvas 77/536/EEK 9. panta ceturtā ievilkuma pirmajā rindā vārdus "masa no 1,5 līdz 4,5 tonnām" aizstāj ar vārdiem "masa no 1,5 līdz 6 tonnām". 2. pants Dalībvalstīs stājas spēkā normatīvie un administratīvie akti, kas vajadzīgi, lai ne vēlāk kā 12 mēnešus pēc 1990. gada 3. janvāra nodrošinātu atbilstību šai direktīvai. Dalībvalstis par to tūlīt ziņo Komisijai. 3. pants Šī direktīva ir adresēta dalībvalstīm. Briselē, 1989. gada 21. decembrī Padomes vārdā – priekšsēdētāja E. Cresson [1] OV C 324, 17.12.1988., 14. lpp. [2] OV C 120, 16.5.1989., 17. lpp. unOV C 256, 9.10.1989., 75. lpp. [3] OV C 102, 24.4.1989., 8. lpp. [4] OV L 220, 29.8.1977., 1. lpp. [5] OV L 192, 11.7.1987., 43. lpp. --------------------------------------------------
Oficiālais Vēstnesis L 398 , 30/12/1989 Lpp. 0025 - 0025

Speciālizdevums somu valodā: Nodaļa 13 Sējums 19 Lpp. 0123

Speciālizdevums zviedru valodā: Nodaļa 13 Sējums 19 Lpp. 0123



Padomes Direktīva (1989. gada 21. decembris), ar kuru piekto reizi groza Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (89/679/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā ar Direktīvu 76/768/EEK [4], kurā jaunākie grozījumi izdarīti ar Direktīvu 88/667/EEK [5], nosaka to, ka direktīvā noteikto tehnisko prasību pielāgošanai tehnikas attīstībai jāparedz procedūra ciešai sadarbībai starp dalībvalstīm un Komisiju Komitejā par to direktīvu pielāgošanu tehnikas attīstībai, kuras attiecas uz tehnisko šķēršļu atcelšanu kosmētikas līdzekļu tirdzniecībā; tā kā attiecībā uz III – VII pielikumu procedūru ar minētās komitejas iesaistīšanu piemēro līdz 1988. gada 31. decembrim; tā kā procedūras piemērošanas termiņš jāpagarina uz nenoteiktu laiku, IR PIEŅĒMUSI ŠO DIREKTĪVU. 1. pants Direktīvas 76/768/EEK 8. panta 2. punkta otro daļu svītro. 2. pants Šī direktīva ir adresēta dalībvalstīm. Briselē, 1989. gada 21. decembrī Padomes vārdā — priekšsēdētāja E. Cresson [1] OV C 214, 16.8.1988., 16. lpp. [2] OV C 47, 27.2.1989., 81. lpp. un OV C 256, 9.10.1989., 68. lpp. [3] OV C 56, 6.3.1989., 1. lpp. [4] OV L 262, 27.9.1976., 169. lpp. [5] OV L 382, 21.12.1988., 46. lpp. --------------------------------------------------
Oficiālais Vēstnesis L 063 , 09/03/1988 Lpp. 0012 - 0012

Speciālizdevums somu valodā: Nodaļa 13 Sējums 17 Lpp. 0035

Speciālizdevums zviedru valodā: Nodaļa 13 Sējums 17 Lpp. 0035



Komisijas Direktīva (1987. gada 22. decembris), ar ko groza Direktīvu 87/94/EEK par dalībvalstu tiesību aktu tuvināšanu attiecībā uz vienkāršu amonija nitrāta mēslošanas līdzekļu ar augstu slāpekļa sastāvu īpašību, ierobežojumu un sprādziendrošības kontroles kārtību (88/126/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1980. gada 15. jūlija Direktīvu Nr. 80/876/EEK par dalībvalstu tiesību aktu tuvināšanu attiecībā uz vienkāršajiem amonija nitrāta mēslošanas līdzekļiem ar augstu slāpekļa sastāvu [1], un jo īpaši tās 8. pantu, ņemot vērā Padomes 1975. gada 18. decembra Direktīvu Nr. 76/116/EEK par dalībvalstu tiesību aktu tuvināšanu attiecībā uz mēslojumiem [2], un jo īpaši tās 9. panta 2. punktu, tā kā Komisijas Direktīvas 87/94/EEK [3] apjoms un tehniskā sarežģītība, dažādās analīžu metodes un testi, kas ir pārņemti no atšķirīgām tehnoloģiskām disciplīnām, un saskaņojamo valodu skaits rāda, ka pēc direktīvas pieņemšanas Komisijā ir nepieciešams to rediģēt valodas ziņā, kā arī izdarīt tajā tehniskus labojumus [4]; tā kā valodas redakcijas un tehnisko labojumu dēļ nepieciešams pagarināt laikposmu, kas vajadzīgs, lai dalībvalstis izpildītu šo direktīvu; tā kā svarīgi ir atlikt ieviešanas datumu; tā kā šajā direktīvā paredzētie labojumi ir saskaņā ar Komitejas par piemērošanos tehnikas progresam atzinumu par direktīvām, kas nosaka tehnisko barjeru likvidēšanu mēslošanas līdzekļu tirdzniecības jomā, IR PIEŅĒMUSI ŠO DIREKTĪVU. 1. pants Direktīvu Nr.87/94/EK groza šādi: Direktīvas 2. panta 1. punktā "1987. gada 31. decembrī" nomaina ar "1988. gada 30. novembrī". 2. pants 1. Dalībvalstis veic nepieciešamos pasākumus, lai izpildītu šo direktīvu ne vēlāk kā 1988. gada 30. novembrī, un nekavējoties par to informē Komisiju. 2. Dalībvalstis paziņo Komisijai valstu to normatīvo aktu tekstus, kurus tās pieņem jomā, uz kuru attiecas šī direktīva. 3. pants Šī direktīva ir adresēta dalībvalstīm. Briselē, 1987. gada 22. decembrī Komisijas vārdā – priekšsēdētāja vietnieks Cockfield [1] OV L 250, 23.9.1980., 7. lpp. [2] OV L 24, 30.1.1976., 21. lpp. [3] OV L 38, 7.2.1987., 1. lpp. [4] OV L 63, 9.3.1988. 16. lpp. --------------------------------------------------
Official Journal L 169 , 26/06/1986 P. 0046 - 0047

Finnish special edition: Chapter 3 Volume 21 P. 0112

Swedish special edition: Chapter 3 Volume 21 P. 0112



KOMISIJAS DIREKTĪVA (1986. gada 20. maijs), ar ko groza Direktīvu 72/169/EEK, ar ko nosaka vīnogulāju šķirņu pārbaudāmās īpašības un minimālos pārbaužu nosacījumus (86/267/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 9. aprīļa Direktīvu 68/193/EEK par vīnogulāju veģetatīvās pavairošanas materiāla tirdzniecību 1,kurā jaunākie grozījumi izdarīti ar Direktīvu 3768/85/EEK 2 un jo īpaši tās 5.d panta 2. punktu, tā kā saskaņā ar Direktīvu 68/193/EEK katras dalībvalsts pienākums ir izveidot to vīnogulāju šķirņu katalogus, kas ir apstiprinātas standarta pavairošanas materiāla sertifikācijai un pārbaudēm šīs dalībvalsts teritorijā; tā kā šķirnes apstiprina saskaņā ar Kopienas nosacījumiem, ko īsteno, izmantojot oficiālas pārbaudes, īpaši stādījumu apskates; tā kā pārbaudēs ir jāapskata pietiekams skaits īpašību, lai varētu raksturot šķirnes; tā kā šīs pazīmes bija noteiktas Komisijas Direktīvā 72/169/EEK ; tā kā minētās direktīvas I pielikumā ietilpst to vīnogulāju šķirņu saraksts, kuras izmanto kā kontroles šķirnes, lai noteiktu fenoloģiskos datumus; tā kā tagad ir jāprecizē kontroles šķirnes Grieķijai un Spānijai; tā kā šajā direktīvā paredzētie pasākumi saskan ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu, IR PIEŅĒMUSI ŠO DIREKTĪVU: 1. pants Direktīvas 72/169/EEK I pielikuma B daļas 1. punktu ar šo groza pēc 1.1.1. punkta iestarpinot šo: "1.1.1.a Grieķijā: 1.1.1.a 1.gaišo vīnogu šķirnēm - Savatiano, Zoumiatiko, Vilana, Assyrtiko, Chardonnay 1.1.1.a 2. tumšo vīnogu šķirnēm - Mandilaria, Xynomavro, Cabernet Sauvignon, Korinthiaki 1.1.1.a 3. galda vīnogu šķirnēm - Razaki, Cardinal, Italia, Soultanina, Perlette 1.1.1.b Spānijā: 1.1.1.b 1. gaišo vīnogu šķirnēm - Airen, Palomino, Pedro Ximénez, Viura-Macabeo 1.1.1.b 2 tumšo vīnogu šķirnēm - Bobal, Garnacha, Mazuela, Tempranillo 1.1.1.a 3. galda vīnogu šķirnēm - Moscatel, Roseti, Aledo, Ohanes." 2. pants Dalībvalstīs vēlākais līdz 1987. gada 1. janvārim stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju. 3. pants Šī direktīva ir adresēta dalībvalstīm. Briselē, 1986. gada 20. maijā Komisijas vārdā priekšsēdētāja vietnieks Frans Andriessen 1 OV L 93, 17.4.1968., 15. lpp. 2 OV L 362, 31.12.1985., 8. lpp. 3 OV L 103, 2.5.1972., 25. lpp.
Oficiālais Vēstnesis L 154 , 13/06/1985 Lpp. 0048 - 0048

Speciālizdevums somu valodā: Nodaļa 3 Sējums 18 Lpp. 0188

Speciālizdevums spāņu valodā: Nodaļa 03 Sējums 35 Lpp. 0109

Speciālizdevums zviedru valodā: Nodaļa 3 Sējums 18 Lpp. 0188

Speciālizdevums portugāļu valodā Nodaļa 03 Sējums 35 Lpp. 0109



Komisijas direktīva (1985. gada 22. maijs), ar kuru otro reizi groza pielikumu Padomes Direktīvai 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas (85/298/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1978. gada 21. decembra Direktīvu 79/117/EEK, ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas [1], kurā jaunākie grozījumi izdarīti ar Direktīvu 83/131/EEK [2], un jo īpaši tās 6. pantu, tā kā zinātnes un tehnikas atziņas dēļ jāveic konkrēti grozījumi Direktīvas 79/117/EEK pielikumā; tā kā tagad ir pieejamas mazāk bīstamas apstrādes metodes, jāsvītro konkrēts skaits pagaidu izņēmumu no minētajā direktīvā paredzētajiem aizliegumiem; tā kā visas dalībvalstis ir informējušas Komisiju par to, ka tās neplāno izmantot vai turpināt izmantot minētos izņēmumus; tā kā šajā direktīvā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO DIREKTĪVU. 1. pants Direktīvas 79/117/EEK pielikumu groza šādi. 1. Pielikuma A. daļā "Dzīvsudraba savienojumi": a) 2. punktā c) apakšpunkta tekstu "Dzīvsudraba hlorīds (dzīvsudraba hlorīds)" svītro; b) 5. punktā a) un b) apakšpunkta tekstu "Dzīvsudraba alkoksialkil- un arilsavienojumi" svītro. 2. Pielikuma B daļā "Stabili hlororganiskie savienojumi": a) 1. punktā a) apakšpunktu "Aldrīns" aizstāj ar šādu tekstu: "Podiņos audzētu dekoratīvo augu augsnes substrāta apstrāde pret Otiorrynchus"; b) 4. punktā "DDT" svītro 2. ailes tekstu; c) 5. punktā "Endrīns": aa) tekstu a) apakšpunktā aizstāj ar šādu: "Kā akaricīdu ciklamenām"; bb) svītro b) apakšpunktu. 2. pants Dalībvalstīs līdz 1986. gada 1. janvārim stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. 3. pants Šī direktīva ir adresēta dalībvalstīm. Briselē, 1985. gada 22. maijā Komisijas vārdā — priekšsēdētāja vietnieks Frans Andriessen [1] OV L 33, 8.2.1979., 36. lpp. [2] OV L 91, 9.4.1983., 35. lpp. --------------------------------------------------
Oficiālais Vēstnesis L 339 , 01/12/1982 Lpp. 0055 - 0056

Speciālizdevums spāņu valodā: Nodaļa 13 Sējums 12 Lpp. 0285

Speciālizdevums portugāļu valodā Nodaļa 13 Sējums 12 Lpp. 0285

Speciālizdevums somu valodā: Nodaļa 13 Sējums 12 Lpp. 0139

Speciālizdevums zviedru valodā: Nodaļa 13 Sējums 12 Lpp. 0139



Padomes Direktīva (1982. gada 22. novembris), ar ko otro reizi (benzols) groza Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (82/806/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 100. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā atzīts, ka benzols ir īpaši toksisks un tas var iedarboties uz centrālo nervu sistēmu un asinsradi, kā arī izraisīt vēzi, un jo īpaši - leikēmiju; tā kā benzolu inter alia izmanto par sastāvdaļu dažu rotaļlietu ražošanā, tādēļ bērni to var uzņemt ieelpojot, ar barību vai caur ādu, tādējādi pakļaujot sevi iepriekšminētajam apdraudējumam; tā kā šo apdraudējumu var novērst, nosakot maksimālo pieļaujamo benzola koncentrāciju brīvā stāvoklī; tā kā dažās dalībvalstīs uz benzolu attiecas noteikumi; tā kā šie noteikumi atšķiras attiecībā uz tā tirgū laišanas un lietošanas nosacījumiem; tā kā šīs atšķirības rada šķēršļus tirdzniecībai un tieši ietekmē kopējā tirgus izveidi un darbību; tā kā, lai novērstu šīs atšķirības, jāpapildina pielikums Direktīvai 76/769/EEK [4], kurā jaunākie grozījumi izdarīti ar Direktīvu 79/663/EEK [5]; tā kā Ķīmisko savienojumu toksiskuma un ekotoksiskuma zinātniskā padomdevēja komiteja ir sniegusi atzinumu šajā jautājumā, IR PIEŅĒMUSI ŠO DIREKTĪVU. 1. pants Ar šo Direktīvas 76/769/EEK pielikumam pievieno šādu ierakstu: "5.Benzols.CAS (Chemical Abstracts Service) Nr. 71-43-2 | Nav atļauts rotaļlietās vai rotaļlietu daļās, ko laiž tirgū, ja benzola koncentrācija brīvā stāvoklī pārsniedz 5 mg/kg rotaļlietas vai rotaļlietas daļas svara" | 2. pants Dalībvalstis veic pasākumus, kas vajadzīgi, lai 12 mēnešu laikā pēc šīs direktīvas paziņošanas izpildītu tās prasības. Par to dalībvalstis tūlīt informē Komisiju. 3. pants Šī direktīva ir adresēta dalībvalstīm. Briselē, 1982. gada 22. novembrī Padomes vārdā — priekšsēdētājs U. Ellemannn-Jensen [1] OV C 285, 4.11.1981., 2. lpp. [2] OV C 346, 31.12.1980., 95. lpp. [3] OV C 353, 31.12.1980., 31. lpp. [4] OV L 262, 27.9.1976., 201. lpp. [5] OV L 197, 3.8.1979., 37. lpp. --------------------------------------------------
Oficiālais Vēstnesis L 062 , 13/03/1979 Lpp. 0005 - 0005

Speciālizdevums somu valodā: Nodaļa 3 Sējums 10 Lpp. 0199

Speciālizdevums grieķu valodā Nodaļa 03 Sējums 24 Lpp. 0257

Speciālizdevums zviedru valodā: Nodaļa 3 Sējums 10 Lpp. 0199

Speciālizdevums spāņu valodā: Nodaļa 03 Sējums 16 Lpp. 0048

Speciālizdevums portugāļu valodā Nodaļa 03 Sējums 16 Lpp. 0048



Padomes Direktīva (1979. gada 5. marts), ar ko groza Direktīvu 77/504/EEK par liellopu sugas tīršķirnes vaislas dzīvniekiem (79/268/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. un 100. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Padomes 1977. gada 25. jūlija Direktīvā 77/504/EEK par liellopu sugas tīršķirnes vaislas dzīvniekiem [4] ir noteikti nosacījumi, kā pakāpeniski liberalizēt Kopienas iekšējo tirdzniecību šajā jomā; tā kā tikmēr, kamēr šajā jomā vēl nav īstenoti Kopienas noteikumi, saskaņā ar minētās direktīvas 7. pantu ir pieņemts vispārējs princips, ka importam no trešām valstīm nedrīkst piemērot noteikumus, kas būtu izdevīgāki par Kopienas iekšējā tirdzniecībā spēkā esošajiem noteikumiem; tā kā vēl nav pilnībā sagatavoti Kopienas noteikumi par tirdzniecību starp dalībvalstīm, jo īpaši attiecībā uz ierakstu ciltsgrāmatā; tā kā to sagatavošana aizkavēsies, līdz tiks noteikti vairāki izpildes pasākumi, jo īpaši minētās direktīvas 6. pantā paredzētie; tā kā tāpēc jānosaka, kā piemērot minētās direktīvas 7. pantu, kad tiks ieviests Kopienas iekšējais režīms, IR PIEŅĒMUSI ŠO DIREKTĪVU. 1. pants Direktīvas 77/504/EEK 9. pantu aizstāj ar šādu pantu: "9. pants Dalībvalstīs stājas spēkā normatīvie un administratīvie akti, kas vajadzīgi: a) lai vēlākais līdz 1979. gada 1. janvārim tiktu izpildīta šīs direktīvas prasības, izņemot 7. pantu; b) lai 7. panta prasības katrā no tajā minētajām jomām tiktu izpildītas tajos pašos datumos, kad panākta to atbilstība attiecīgajiem noteikumi, ko piemēro Kopienas iekšējā tirdzniecībā, jo īpaši lēmumiem, kas pieņemti vēlāk saskaņā ar 6. pantu. Dalībvalstis par to tūlīt informē Komisiju" . 2. pants Šī direktīva ir adresēta dalībvalstīm. Briselē, 1979. gada 5. martā Padomes vārdā – priekšsēdētājs P. Mehaignerie [1] OV C 9, 11.1.1979., 4. lpp. [2] Atzinums sniegts 1979. gada 16. februārī (Oficiālajā Vēstnesī vēl nav publicēts). [3] Atzinums sniegts 1979. gada 21. un 22. februārī (Oficiālajā Vēstnesī vēl nav publicēts). [4] OV L 206, 12.8.1977., 8. lpp. --------------------------------------------------
Oficiālais Vēstnesis L 350 , 14/12/1978 Lpp. 0027 - 0027

Speciālizdevums grieķu valodā Nodaļa 03 Sējums 23 Lpp. 0090

Speciālizdevums spāņu valodā: Nodaļa 03 Sējums 15 Lpp. 0066

Speciālizdevums portugāļu valodā Nodaļa 03 Sējums 15 Lpp. 0066

Speciālizdevums somu valodā: Nodaļa 3 Sējums 10 Lpp. 0130

Speciālizdevums zviedru valodā: Nodaļa 3 Sējums 10 Lpp. 0130



Padomes Direktīva (1978. gada 5. decembris), ar ko groza Direktīvu par lopbarības augu sēklu, graudaugu sēklu un eļļas augu un šķiedraugu sēklu tirdzniecību (78/1020/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā noteikumi par lopbarības augu sēklu, eļļas augu un šķiedraugu sēklu tirdzniecību paredz, ka pēc 1977. gada 1. jūlija trešās valstīs veikto oficiālo sēklu pārbaužu pasākumu līdzvērtību vairs nevar ieviest valsts līmenī; tā kā konkrēti Kopienas līmenī pieņemti lēmumi par atbilstību stājās spēkā tikai no 1978. gada 1. jūlija; tā kā tādēļ termiņš, kas paredzēts līdzvērtīgu preču izmantošanas ieviešanai valsts līmenī, jāpagarina par vienu gadu, lai aptvertu tos tirdzniecības modeļus, kurus paturēja spēkā pēc 1977. gada 1. jūlija līdz Kopienas lēmumiem; tā kā noteikumi par graudaugu sēklu tirdzniecību paredz, ka sēklas, kuras nav oficiālas lauka pārbaudes objekts, oficiāli jāapstiprina saskaņā ar konkrētiem nosacījumiem līdz 1978. gada 31. decembrim; tā kā jāpiešķir papildu termiņš, lai varētu apgūt pieredzi, kas nepieciešama vispārējākam un galīgākam risinājumam, IR PIEŅĒMUSI ŠO DIREKTĪVU. 1. pants Padomes 1966. gada 14. jūnija Direktīvas 66/401/EEK par lopbarības augu sēklu tirdzniecību [4], kurā jaunākie grozījumi izdarīti ar Direktīvu 78/692/EEK [5], 16. panta 2. punktā 1977. gada 1. jūliju aizstāj ar 1978. gada 1. jūliju. 2. pants Padomes 1966. gada 14. jūnija Direktīvas 66/402/EEK par graudaugu sēklu tirdzniecību [6], kurā jaunākie grozījumi izdarīti ar Direktīvu 78/692/EEK, 2. panta 2. punkta d) apakšpunktā 1978. gada 31. decembri aizstāj ar 1980. gada 31. decembri. 3. pants Padomes 1969. gada 30. jūnija Direktīvas 69/208/EEK par eļļas augu un šķiedraugu sēklu tirdzniecību [7], kurā jaunākie grozījumi izdarīti ar Direktīvu 78/388/EEK [8], 15. panta 2. punktā 1977. gada 1. jūliju aizstāj ar 1978. gada 1. jūliju. 4. pants Dalībvalstīs stājas spēkā normatīvie un administratīvie akti, kas vajadzīgi, lai atbilstu: - šīs direktīvas 1. un 3. pantam no 1977. gada 1. jūlija, - šīs direktīvas 2. pantam vēlākais 1978. gada 31. decembrī. 5. pants Šī direktīva ir adresēta dalībvalstīm. Briselē, 1978. gada 5. decembrī Padomes vārdā — priekšsēdētājs M. Lahnstein [1] OV C 174, 21.7.1978., 8. lpp. [2] OV C 239, 9.10.1978., 54. lpp. [3] Atzinums sniegts 1978. gada 12. un 13. jūlijā (vēl nav publicēts Oficiālajā Vēstnesī). [4] OV 125, 11.7.1966., 2298./66. lpp. [5] OV L 236, 26.8.1978., 13. lpp. [6] OV 125, 11.7.1966., 2309./66. lpp. [7] OV L 169, 10.7.1969., 3. lpp. [8] OV L 113, 25.4.1978., 20. lpp. --------------------------------------------------
(2)

Pieprasījumu iesniedza Seven Star Lemon Technology co., Ltd. (“pieprasījuma iesniedzējs”), kas ir citronskābes ražotājs eksportētājs Ķīnas Tautas Republikā (“ĶTR”).
5.

Barības apritē iesaistītie uzņēmēji nosaka, kādas darbības procedūras un organizatoriskie pasākumi piedevas un premiksu lietotājiem jāveic, lai novērstu iespējamos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, to skaitā elpceļu aizsardzības līdzekļus.
(8)

Lēmumu pieņemšanas procedūra, kurā tiek lemts par šo darbīgo vielu apstiprinājuma atjaunošanu, ir aizkavējusies, tāpēc to apstiprinājuma periodi, visdrīzāk, beigsies, pirms tiks pieņemts lēmums par to atjaunošanu. Gan iepriekš minētā dēļ, gan no pieteikuma iesniedzējiem neatkarīgu iemeslu dēļ šo vielu apstiprinājuma periodus ir nepieciešams pagarināt, lai būtu iespējams pabeigt novērtēšanas procesu, kurš vajadzīgs, lai varētu pieņemt lēmumu par pieteikumu uz apstiprinājuma atjaunošanu.
(104)

Patērētājiem vajadzētu būt tiesīgiem īstenot savas tiesības saistībā ar pienākumiem, kas ar šo regulu noteikti vārtziņiem, un to darīt, izmantojot pārstāvības prasības saskaņā ar Eiropas Parlamenta un Padomes Direktīvu (ES) 2020/1828 (21). Minētajā nolūkā šajā regulā būtu jāparedz, ka Direktīva (ES) 2020/1828 ir piemērojama pārstāvības prasībām, ko ceļ saistībā ar vārtziņu izdarītiem šīs regulas noteikumu pārkāpumiem, kuri kaitē vai var kaitēt patērētāju kolektīvajām interesēm. Tādēļ būtu attiecīgi jāgroza minētās direktīvas pielikums. Dalībvalstīm ir jānodrošina, ka minētais grozījums tiek atspoguļots to transponēšanas pasākumos, kas pieņemti saskaņā ar Direktīvu (ES) 2020/1828, lai gan valsts transponēšanas pasākumu pieņemšana šajā sakarā nav nosacījums tam, lai minēto direktīvu piemērotu minētajām pārstāvības prasībām. Direktīvas (ES) 2020/1828 piemērojamībai pārstāvības prasībām, ko ceļ saistībā ar vārtziņu izdarītiem šīs regulas noteikumu pārkāpumiem, kuri kaitē vai var kaitēt patērētāju kolektīvajām interesēm, būtu jāsākas no dienas, kad sāk piemērot dalībvalstu normatīvos un administratīvos aktus, kuri vajadzīgi minētās direktīvas transponēšanai, vai no šīs regulas piemērošanas dienas, atkarībā no tā, kurš datums ir vēlāk.